Mont Tongariro

O mont Tongariro (pronunciau en anglés /ˈtɒŋgəˌrɛ.roʊ/ y en maorí /tɔŋaɾiɾɔ/) ye un complexo volcanico situau en a zona volcanica de Taupo en a Isla d'o Norte de Nueva Zelanda. Se troba a 20 km a o sud-ueste d'o  laco Taupo y ye o mas septentrional d'os tres volcans activos que dominan o paisache d'o centro d'a Isla d'o Norte.

Cheolochía
O mont Tongariro fa parti d'o centro volcanico de Tongariro, que consiste en cuatre macizos feitos d'andesita: Tongariro, Kakaramea, Pihanga,
y Ruapehu. "Andesites of the Tongariro volcanic centre, North Island, New Zealand", J.W. Cole, Journal of Volcanology and Geothermal Research, 3, marzo de 1978, pach. 121–153, DOI 10.1016/0377-0273(78)90007-0 As erupcions andesiticas formoron Tongariro, un altero estratovolcán, que tien una altaria de 1.978 m. Tongariro ye formau por capas de lava y tefra y erupcionó por primera vegada fa 275.000 anyos.

Tongariro ye formau por a o menos 12 conos. O Ngauruhoe, encara que se considera a sobén como un atra montanya, ye cheolochicament un cono d'o Tongariro. Ye amás o conducto mas activo, habendo erupcionau mas de 70 vegadas dende 1839, a zaguera entre 1973 y 1975. Historic volcanic activity: Tongariro and Ngāuruhoe. Eileen McSaveney, Carol Stewart, Graham Leonard, Te Ara - the Encyclopedia of New Zealand. 5 de noviembre de 2007

Tamién s'ha rechistrau actividat en atros d'os suyos conductos en a historia recient. Os craters de Te Māri erupcionoron en 2012 por primera vegada dende 1897. O Red Crater tenió una erupción de cenisa en 1926 y contiene fumarolas activas. Bi ha muitos craters derivaus d'explosions en o macizo; beluns d'éls cubiertos por l'augua ta formar o Blue Lake y os Emerald Lakes.

Referencias

 Vinclos externos 

Tongariro
Tongariro